ລາຄາອາຫານທີ່ຖືກລົງ ສາມາດຊ່ວຍຫລຸດຜ່ອນ ຄວາມອຶດຫິວຂອງໂລກໄດ້
ຈໍານວນປະຊາກອນຂອງໂລກ ຈະເພີ່ມຂຶ້ນປະມານ 47% ໃນໄລຍະ 50 ປີຂ້າງໜ້າ ຊຶ່ງໝາຍຄວາມວ່າ ຄວາມຮຽກຮ້ອງຕ້ອງການ ອາຫານກໍຈະເພີ້ມຂຶ້ນ ພ້ອມກັບລາຄາອາຫານ.
ແມ່ນໃນປະວັດສາດພຽງບໍ່ດົນຜ່ານມານີ້ເອງ ທີ່ພວກສັງຄົມຕ່າງໆໃນໂລກສາມາດຫລຸດພົ້ນ ຈາກສະພາວະຄວາມອຶດຫິວແບບເຮື້ອຮັງແລະໄພຄຸກຄາມຢ່າງຕໍ່ເນື່ອງຂອງຄວາມອຶດຫິວນັ້ນ ໄດ້ ແຕ່ເຖິງແມ່ນຈະໄດ້ຮັບຄວາມສໍາເລັດນີ້ກໍຕາມ ກໍຍັງມີຫລາຍປະເທດໃນທະວີບອາຟຣິ ກາແລະເຂດເອເຊຍໃຕ້ ທີ່ຍັງສືບຕໍ່ຕໍ່ສູ້ກັບບັນຫານີ້ຢູ່ ຄວາມກ້າວໜ້າທັນສະໄໝໃນດ້ານ ເທັກໂນໂລຈີ ໄດ້ຊ່ອຍປັບປຸງຜົນຜະລິດໃນດ້ານການກະເສດໃຫ້ດີຂຶ້ນ ແຕ່ນັກສື່ຂ່າວວີໂອເອ ລາຍງານວ່າ ຄ່າເຂົ້າປາອາຫານຍັງຄົງເປັນອຸບປະສັກກີດຂວາງທີ່ໃຫຍ່ທີ່ສຸດ ຕໍ່ການລ້ຽງດູ ພວກທີ່ອຶດຫິວນັ້ນ ສະຫະປະຊາຊາດກ່າວວ່າ ມີການທໍານາຍກັນວ່າປະຊາ ກອນຂອງໂລກ ຈະເພີ່ມທະວີຂຶ້ນປະມານ 47 ເປີເຊັນ ໃນໄລຍະ 50 ປີ ຂ້າງໜ້ານີ້ ຈາກຈໍານວນ 6 ພັນ 100 ລ້ານຄົນ ໃນປີ 2000 ຂຶ້ນ ເປັນ 8 ພັນ 900 ລ້ານຄົນ ໃນປີ 2050 ການເພີ່ມຈໍານວນຂຶ້ນນີ້ ໝາຍຄວາມວ່າ ຄວາມຮຽກຮ້ອງຕ້ອງການເຂົ້າປາອາຫານກໍຈະເພີ່ມຂຶ້ນ ພ້ອມທັງລາຄາກໍຈະເພີ່ມຂຶ້ນເຊ່ນກັນ ທ່ານ Joachimvon Braun ຜູ້ອໍານວຍການສູນກາງ ຄົ້ນຄວ້າດ້ານການພັດທະນາທີ່ມະຫາວິທະຍາໄລ ກຸງ Bonn ທີ່ເຢຍຣະມັນກ່າວວ່າໃນທຸກໆປີ ຍົກເວ້ນປີນຶ່ງ ລາຄາເຂົ້າປາອາຫານໃນລະຫວ່າງຊາດແມ່ນ ໄດ້ສູງຂຶ້ນ ໄປນໍາທຸກໆປີ ດັ່ງນີ້ສະຖານະການດ້ານອາຫານຂອງ ໂລກ ຈຶ່ງໄດ້ປະສົບກັບຄວາມເຄັ່ງຕຶງ ແລະພວກຄົນທຸກ ຍາກຂອງໂລກໃນຂົງເຂດເອເຊຍແລະອາຟຣິກາ ໂດຍສະ ເພາະແມ່ນໄດ້ຮັບຜົນກະທົບຢ່າງແຂງແຮງ ແລະທ່ານກ່າວ ຕື່ມວ່າ ຈໍານວນຜູ້ຄົນທີ່ບໍ່ມີເຂົ້າປາອາຫານກິນພຽງພໍ ກໍແມ່ນສູງຫລາຍຢ່າງໜ້າຕົກໃຈ ຊຶ່ງທ່ານກ່າວຕໍ່ໄປວ່າ: ” ການເສດຖະກິດຕົກຕໍ່າຂອງໂລກຫວ່າງບໍ່ດົນມານີ້ ໄດ້ສົ່ງຜົນກະທົບຕໍ່ຕະຫລາດເກືອບທຸກ ບ່ອນ ຮວມທັງຕະຫລາດອາຫານນໍາ ການຂາດສະຖຽນລະພາບຂອງລາຄາເຂົ້າປາອາຫານ ໃນຫລາຍພາກສ່ວນຂອງໂລກ ໄດ້ສ້າງຄວາມຫຍຸ້ງຍາກຂຶ້ນຕື່ມ ໃຫ້ແກ່ການແກ້ໄຂບັນຫາ ຄວາມອຶດຫິວ ທ່ານ Katsuji Matsunami ເປັນທີ່ປຶກສາແລະຜູ້ນໍາພາດ້ານການປະຕິບັດ ທາງດ້ານກະເສດ ຄວາມໝັ້ນຄົງດ້ານອາຫານແລະການພັດທະນາຊົນນະບົດ ໃນພະແນກ ການພັດທະນາແບບຍືນຍົງປະຈໍາຂົງເຂດ ຂອງທະນາຄານພັດທະນາເອເຊຍ ທ່ານກ່າວວ່າ ວິທີແກ້ໄຂທີ່ ຈະແຈ້ງກໍແມ່ນໃຫ້ປູກເຂົ້າຫລາຍຂຶ້ນ ແຕ່ການບັນລຸເປົ້າໝາຍທີ່ວ່ານັ້ນບໍ່ແມ່ນ ເລື້ອງງ່າຍໆ ແລະຕ້ອງມີການລົງທຶນຢ່າງຕໍ່ເນື່ອງ ຊຶ່ງທ່ານ Matsunami ກ່າວຊີ້ແຈງດັ່ງນີ້: ເຖິງແມ່ນການເສດຖະກິດຕົກຕໍ່າຂອງໂລກ ໄດ້ສົ່ງຜົນກະທົບຕໍ່ການລົງ ທຶນໃນດ້ານການ ກະເສດກໍຕາມ ແຕ່ ທ່ານ Joachim von Braun ກໍກ່າວວ່າ ໄດ້ມີເຫດການບາງຢ່າງເກີດ ຂຶ້ນຫວ່າງໄວໆມານີ້ທີ່ພາໃຫ້ມີຄວາມຫວັງ ໃນການປັບປຸງຄວາມອຶດຫິວຂອງໂລກໃຫ້ດີ ຂຶ້ນນັ້ນ ໂດຍທ່ານ von Braun ອະທິບາຍວ່າ: ສ່ວນທ່ານ Katsuji Matsunami ນັ້ນ ຫວັງວ່າ ໂຄງການເຫລົ່ານີ້ ຈະສາມາດຂະຫຍັບ ຂະຫຍາຍອອກໄປສູ່ການໂອ້ລົມສົນທະ ນາແລະວາງແຜນການຕ່າງໆໃນລະດັບຂົງເຂດ ໄດ້ ໂດຍສະເພາະໃນເອເຊຍ ຊຶ່ງທ່ານ Matsunami ກ່າວວ່າ: ທ່ານ Matsunami ກ່າວຕື່ມວ່າ ວິທີການດໍາເນີນການຂອງຂົງເຂດ ເພື່ອອໍານວຍໃຫ້ມີເຂົ້າ ປາອາຫານຢ່າງພຽງພໍນັ້ນ ແມ່ນສໍາຄັນຫລາຍ ໃນຂະນະທີ່ພວກຂົງເຂດເທດສະບານສືບ ຕໍ່ຂະຫຍາຍໂຕຂຶ້ນ ໃນອັດ ຕາທີ່ໜ້າຕື່ນຕົກໃຈ ໃນເອເຊຍນັ້ນ ຊຶ່ງທ່ານ Matsunami ກ່າວວ່າ : ການຂາດແຄນເຂົ້າປາອາຫານ ໄດ້ຖືກນໍາເອົາໄປພົວພັນກັບຄວາມຕ້ອງການໃນດ້ານອື່ນໆ ຫລາຍດ້ານເຊ່ນໂຄງລ່າງພື້ນຖານ ນໍ້າດື່ມນໍ້າໃຊ້ ແລະເທັກໂນໂລຈີ ຊຶ່ງທັງໝົດນັ້ນສາມາດ ດຶງຄ່າໃຊ້ຈ່າຍໃນການຜະລິດໃຫ້ຕໍ່າລົງໄດ້ ແລະນໍາເຂົ້າປາອາຫານມາສູ່ຕະຫລາດຫລາຍຂຶ້ນ ໃນລາຄາທີ່ຖືກລົງ ໃນຂະນະດຽວກັນ ກໍຮັກສາລາຍໄດ້ຂອງພວກກະເສດຕະກອນໄວ້ຊຶ່ງ ທ່ານ von Braun ກ່າວວ່າ ໂຄງ ການຕ່າງໆຂອງລັດຖະບານໄດ້ສະແດງໝາກຜົນໃຫ້ ເຫັນຢ່າງເປັນຮູບປະທໍາໃນຫລາຍໆເຂດຂອງເອເຊຍນັ້ນ ຊຶ່ງທ່ານໄດ້ຍົກປະເທດຫວຽດ ນາມຂຶ້ນມາເປັນໂຕຢ່າງ: ທ່ານ von Braun ໄດ້ສະເໜີແນະແຜນການເຄືອນໄຫວຮ່ວມກັນຂອງໂລກສອງຢ່າງເພື່ອ ຊ່ອຍປ້ອງກັນບໍ່ໃຫ້ວິກິດການດ້ານລາຄາເຂົ້າປາອາຫານເກີດຂຶ້ນອີກຄັ້ງໃໝ່ ຄືກັນກັບທີ່ ໄດ້ເກີດຂຶ້ນໃນລະຫວ່າງ ປີ 2007-2008 ນັ້ນ ທ່ານກ່າວວ່າ ແຜນການທີນຶ່ງ ກໍແມ່ນ ຄວນຈະມີການສ້າງຕັ້ງຄັງອາຫານສໍາຮອງຂະໜາດນ້ອຍໆໄວ້ ເພື່ອອໍານວຍໃຫ້ ມີການ ຮັບມືໄດ້ຢ່າງລາບລື່ນ ກັບສະພາວະສຸກເສີນດ້ານເຂົ້າປາອາຫານນັ້ນ ແລະສອງມາກໍແມ່ນ ຄວນຈະສ້າງຕັ້ງອາຫານສໍາຮອງແບບປັບປຸງໃໝ່ໄວ້ເພື່ອຊ່ອຍປ້ອງກັນບໍ່ໃຫ້ລາຄາເຂົ້າປາ ອາຫານໃນທ້ອງຕະຫລາດ ຖີບໂຕສູງຂຶ້ນ